**Ministru kabineta noteikumu projekta „Grozījumi Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Noteikumu projekts sagatavots, lai mazinātu Krievijas Federācijas noteiktā preču importa aizlieguma seku radīto finansiālo slogu piensaimniecības nozarē.Krievijas 2014.gada 6.augusta lēmuma no 2014.gada 7.augusta uz vienu gadu aizliegt importu noteiktai lauksaimniecības produkcijai, izejvielām un pārtikai radītie eksporta zaudējumi Latvijai ir apmēram 140 milj. *euro* un zaudējumi piena ražotājiem – apmēram 44,3 milj. *euro*. Tā kā Krievijas ieviestās sankcijas būs spēkā arī turpmāk (līdz 2016. gada 5. augustam), tad var prognozēt, ka eksporta samazinājums un tā radītie zaudējumi lauksaimniecības un piena produktu ražošanas nozarei būs vairākas reizes lielāki.Līdz ar piena produktu importa aizliegumu piena pārstrādes uzņēmumos joprojām veidojas gatavās produkcijas pārpalikums, un tas uzņēmumiem liek samazināt piena iepirkuma cenu. Pēc Lauksaimniecības datu centra sniegtās informācijas, piena iepirkuma cena 2014.gada jūlijā bija 293 *euro*/t un 2015.gada jūlijā – 210 *euro*/t. Lauksaimniecības datu centra veiktās operatīvās aptaujas rezultāti liecina, ka vidējā iepirkuma cena augustā varētu samazināties līdz 206 *euro*/t – par 30,7 % mazāk nekā iepriekšējā gada jūlija vidējā iepirkuma cena. Piena iepirkuma cena ir noslīdējusi zem piena ražošanas pašizmaksas, kas atbilstoši Latvijas Lauku konsultāciju un izglītības centra rīcībā esošajiem un apkopotajiem datiem Latvijā svārstās no 0,180 *euro*/kg līdz 0,340 *euro*/kg. Spēkā esošajos Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai” (turpmāk – noteikumi) ir noteikts, ka pretendents produktivitātes datus nosaka un izvērtē ganāmpulkam, kura īpašnieks 2015.gadā no 1.janvāra līdz 31.jūlijam katru mēnesi ir nodevis pienu pārstrādei. Tā kā Eiropas Savienībā 2015.gada 1.aprīlī beidza darbību piena ražošanas kvotu sistēma, tad daudzi ganāmpulki, lai nepārpildītu tiem piešķirtās piena piegādes kvotas, izlēma pēdējos mēnešos nenodot pienu pārstrādei, bet izmantot to citādi, piemēram – pašu patēriņam. Lai novērstu nevienlīdzības principu, noteikumu projekta 1.punkts paredz svītrot noteikumu 6.2.2.apakšpunktā vārdus „katru mēnesi”, tā nodrošinot atbalstu visiem primārajiem piena ražotājiem, kas nodod pienu pārstrādei.Atbalsta pasākumam ir piešķirts finansējums 7,6 miljonu *euro* apmērā. Lai pēc iespējas efektīvāk izmantotu piešķirto finansējumu, noteikumu projekta 2.punktā ir palielināta atbalsta likme par 0,70 *euro,* piešķirtā finansējuma ietvaros. Noteikumu projekta 2. un 3.punktā ir noteikti iesnieguma iesniegšanas un atbalsta izmaksas termiņi.Valsts atbalsts ļaus saglabāt ražošanas apjomu un nodrošinās augstvērtīgu piena šķirņu slaucamo govju saglabāšanu ganāmpulka ciltskodolā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu piensaimniecības nozarē, – aptuveni 8135 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un šķirnes lauksaimniecības dzīvnieku audzētāju organizācijas – SIA “Latvijas šķirnes dzīvnieku audzētāju savienība”, s/o “Latvijas Holšteinas šķirnes lopu audzētāju asociācija” un lauksaimniecības pakalpojumu kooperatīvā sabiedrība „ABC Projekts” – ir informētas, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Lauksaimnieku nevalstiskās organizācijas atbalsta noteikumu projektu. |
| 3. | Sabiedrības līdzdalības rezultāti | Tiks izvērtēti visi lauksaimnieku nevalstisko organizāciju izteiktie iebildumi un iesniegtie priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

Zemkopības ministrs J.Dūklavs

11.09.2015. 11:51

694

B.Ingiļāvičute

67027661, Biruta.Ingilavicute@zm.gov.lv